Lieksan lento-onnettomuus 1939

Lieksan lento-onnettomuus tapahtui 5. kesäkuuta 1939 Lieksassa kun kellukkeilla varustettu Cessna C-145 Airmaster -matkustajalentokone OH-YNB syöksyi Pielisjärveen ollessaan palaamassa yleisölennätykseltä. Onnettomuudessa kuoli koneen ohjaaja ja matkustajina olleet kaksi aikuista ja kolme lasta.Suomen suurin lento-onnettomuus vaati eilen 6 ihmishenkeä, Käkisalmen Sanomat 6.6.1939, nro 62, s. 1, Kansalliskirjaston digitaaliset aineistotMatkustajalentokone eilen alas Lieksassa – 6 ihmistä menetti henkensä, Laatokka, 6.6.1939 nro 61, s. 1, Kansalliskirjaston digitaaliset aineistotSurmanlento vaatii kuusi uhria. Huvilennon järkyttävä loppu: kone syöksyi Lieksanjokeen, Helsingin Sanomat, 06.06.1939, nro 149, s. 5, Kansalliskirjaston digitaaliset aineistot Tehtailija ja maanviljelijä Yrjö Nissisen omistama lentokone oli palaamassa kello 12.30 yleisölennätykseltä kun se laskeutuessaan Lieksanjoen suulle menetti tasapainonsa sakaten loppukaarrossa ja syöksyi noin 50 metrin korkeudesta nokka edellä Pielisjärveen murskautuen lähes täysin ja upoten parin metrin syvyyteen. Onnettomuudessa saivat surmansa koneen ohjaaja ylikersantti Pentti Olavi Ruotanen (s. 1914) ja matkustajina olleet johtaja Antti Kettunen (s. 1897), piiriesimies A. Mikkonen (s. 1899) sekä Mikkosen lapset Anja Tuulikki (s. 1929), Tuomo Juhani (s. 1931) ja Hannu Olavi (s. 1935). Koneen ohjauslaitteissa ja moottorissa ei havaittu onnettomuustutkinnassa vikoja eikä kone myöskään ollut ylikuormitettu. Onnettomuuden pääteltiin johtuneen ohjausvirheestä kun koneen nopeus pieneni loivassa kaarroksessa liikaa ja kone joutui syöksykierteeseen.Lieksan lento-onnettomuuteen lienee ollut syynä ohjausvirhe, Laatokka 8.6.1939, nro 62, s. 1, Kansalliskirjaston digitaaliset aineistot Onnettomuuskone oli saapunut Suomeen vastikään Yhdysvalloista ja sitä oli ollut tarkoitus käyttää muun muassa sairaskuljetuksiin, huvilennätyksiin ja tilapäisiin matkustajien kuljetuksiin.Uusi yksityismatkailulentokone Suomeen, Helsingin Sanomat, 20.05.1939, nro 133, s. 11, Kansalliskirjaston digitaaliset aineistot Nissinen oli hankkinut koneen uutena Karhumäen veljesten välityksellä jotka myös kokosivat koneen Keljossa ja asensivat siihen kellukkeet. Onnettomuudessa kuollut koneen ohjaaja Ruotanen oli Karhumäen oppilas ja sotilaslentäjä. Vakuutusyhtiö Fennia lunasti koneen hylyn jonka Karhumäen veljekset ostivat ja kunnostivat sitten antaen koneelle nimeksi Tähti. Kone myytiin Ruotsiin maaliskuussa 1945 ja siellä se sai tunnuksen SE-ANO. Kone tuhoutui onnettomuudessa Saivartuottarin alueella Ruotsissa 1949, joitakin sen osia on säilynyt Arlandan museokokoelmissa.FlightForum 2.10.2007 : OH-YNBFlightForum 3.12.2005 : OH-YNB ja OH-ALK == Lähteet == == Aiheesta muualla == * Onnettomuuskone (OH-YNB, Cessna C-145) on vedetty Lieksanjoen rantaan lento-onnettomuuden jälkeen, Pielisen museon kuvakokoelmat (Finna) * Lieksan lento-onnettomuudessa (5.6.1939) menehtyneiden hautajaissaattue on edennyt Siltakadulle, Anna Hiltusen valokuva. Pielisen museo, Leila Turusen kokoelma (Finna) * OH-YNB:n asiakirjat digitoituna Kansallisarkistossa * Onnettomuuden tiedot Aviation Safety Networkissa Luokka:Lento-onnettomuudet Suomessa Luokka:Vuoden 1939 lento-onnettomuudet Luokka:1930-luvun onnettomuudet Suomessa Luokka:Lieksan historia